РЕПУБЛИКА СРБИЈА ПРЕДЛОГ

НАРОДНА СКУПШТИНА

Одбор за уставна питања и законодавство

04 Број: \_\_\_\_\_\_\_\_\_

\_\_\_\_\_\_\_\_\_\_\_\_\_ 2024. године

Б е о г р а д

На основу тачке 10. став 2. Одлуке о образовању Радне групе за унапређење изборног процеса, 04 Број:06-961/24 од 29. априла 2024. године, Одбор за Уставна питања и законодавство, на \_\_\_\_\_\_\_ седници одржаној \_\_\_\_\_\_\_ 2024. године, усваја следећу

**Препоруку**

Узевши у обзир да је препоруком број 17 из 2017. године Канцеларија за демократске институције и људска права препоручила Медијима, а нарочито јавнм сервисима, да би требало да размотре усвајање мера којима ће сами да регулишу свој рад да би обезбедили праведну и независну уређивачку политику у праћењу изборне кампање, укључујући наглашавање јасног разграничења између званичних активности кандидата и њиховог појављивања као дела кампање како би се спречило да због извештавања о државним званичницима остали кандидати буду неправедно закинути,

Имајући у виду да је цитирана препорука и даље неиспуњена,

Препоручује се Јавној медијској установи Радио-телевизија Србије и Јавној медијској установи Радио-телевизија Војводине **да размотре могућности:**

* Да именују експертске радне групе за пружање подршке јавним медијским сервисима у усклађивању извештавања са најбољим стандардима професионализма и етике, које би пружиле експертску подршку у изради стратегија и саморегулаторних аката којима би се уредила правила професионалног и непристрасног извештавања јавних медијских сервиса, с посебним акцентом на период изборних кампања и извештавања о раду парламента, а да ван изборне кампање о активностима и ставовима политичких субјеката извештавају у духу подстицања политичког плурализма.  Такве радне групе имале би улогу едукатора запослених у јавним сервисима и пружала им неопходне обуке и консултације и вршила евалуацију имплементације договорених мера и активности.
* Да у састав радне групе уврсте 8 чланова, председника групе и заменика председника који би били истакнути стручњаци из области медија, предложени од стране посланичких група на начин да једнак број чланова (по двоје) буду предложени од стране највеће посланичке групе опозиције и највеће посланичке групе власти. Четири члана би била стално запослена лица из информативне редакције предложена од стране управног одбора јавног медијског сервиса. Председник и заменик председника групе би био именован из редова експерата из области медија на предлог највећих удружења новинара (која имају најмање 500 чланова и регистрована су најмање 15 година).
* Да уз подршку експертске радне групе усвоје кодексе који би важили и ван изборне кампање а којима би се ближе утврдиле обавезе јавних медијсух сервиса у погледу остваривања њихових програмских функција у домену подстицања политичког плурализма.
* Нарочито да узму у обзир могућност да кодексима одреде да ће:
* При извештавању о контроверзним политичким или економским питањима и као и о главним текућим друштвеним питањима, РТС ће у своје информативне програме укључити широк спектар значајних ставова и то благовремено и у програмски повезаној целини;
* У случају емитовања дужих разговора са председником, премијером и другим носиоцима јавних функција  о текуц́им питањима, сличне могуц́ности емитовања треба да буду понуђене и опозиционим странкама. Повратне информације опозиције треба емитовати на еквивалентном сегменту програма, ако је могуц́е, одмах након појављивања функционера. Изузетно, повратне информације емитоваће се у следец́ем издању исте емисије, а најкасније следец́ег дана. Обавезу позивања лица поменутог у изјави супротстављеног политичког актера да се изјасни о изнетим ставовима
* Забрану програмског фаворизовања или  програмске дискриминације политичких субјеката и њихових представника.
* Да организовањем нових дебатних емисија у најгледанијем информативном програму (Дневник 1, 2 и 3, Вести, Јутарњи дневник,  Јутарњи програм, ОКО Магазин) обезбеде учешће представника различитих политичких опција.
* Да оформе посебна  тела за поступање по притужбама грађана и омогуће да притужбе и исходи решавања по њима буду  објављени на интернет страни као и да успоставе механизме редовне унутрашње контроле остваривања јавног интереса у свом програму  у домену подстицања политичког плурализма, и то на основу унапред припремљене методологије у чијем би утврђивању учествовала експертска радна група